
KÖLTSÉGVETÉSI ÉRTÉKELÉS
az Állampolgári Jogi, Bel- és Igazságügyi Bizottság részére a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról
(COM(2025)0541 – C10‑0176/2025 – 2025/0541(COD))
<Intro>A Költségvetési Bizottság az eljárási szabályzat 58. cikkének megfelelően elvégezte a javaslat értékelését, és az alábbi következtetésre jutott:</Intro>
A Költségvetési Bizottság,
A.	mivel a javaslat[footnoteRef:2] a belső biztonság uniós támogatásának létrehozásáról szóló rendeletre irányuló javaslattal[footnoteRef:3] és a menekültügy, a migráció és az integráció uniós támogatásának létrehozásáról szóló rendeletre irányuló javaslattal[footnoteRef:4] együtt (együttesen: „belügyi rendeletek”), konkrét jogi keretet biztosít az uniós fellépéshez a migráció és a menekültügy kezelése, a külső határok határigazgatása, a schengeni térség, az uniós vízumpolitika és a belső biztonság területén; mivel a javaslat finanszírozása az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló rendeletjavaslatból[footnoteRef:5] (a továbbiakban: a nemzeti és regionális partnerségről szóló rendeletjavaslat) származna; [2:  A schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló, 2025. július 16-i bizottsági javaslat (COM(2025)0541).]  [3:  A belső biztonság uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló, 2025. július 16-i bizottsági javaslat (COM(2025)0542).]  [4:  A menekültügy, a migráció és az integráció uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló, 2025. július 16-i bizottsági javaslat (COM(2025)0540).]  [5:  Az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról, valamint az (EU) 2023/955 és az (EU, Euratom) 2024/2509 rendelet módosításáról szóló európai parlamenti és tanácsi rendeletre irányuló, 2025. július 16-i bizottsági javaslat (COM(2025)0565). ] 

B.	mivel a javaslat folyó árakon mintegy 15,4 milliárd EUR indikatív pénzügyi keretösszeget határoz meg a schengeni térség, az európai integrált határigazgatás és a közös vízumpolitika uniós támogatására, szemben a 2021–2027-es programozási időszakra meghatározott mintegy 7 milliárd EUR-val, ami folyó árakon mintegy 8,4 milliárd EUR, változatlan árakon pedig mintegy 6,7 milliárd EUR összegű növekedésnek felel meg;
C.	mivel a javasolt nemzeti és regionális partnerségről szóló rendelet 10. cikke (2) bekezdése a) pontjának iii. alpontjával összhangban a három belügyi rendelet 34,2 milliárd EUR összegű pénzügyi keretösszege elkülönített minimumot jelent; mivel ugyanezen rendelet 11. cikkének (3) bekezdése értelmében a tagállamok célkitűzéseik megvalósítása érdekében átcsoportosíthatják a három belügyi rendeletben meghatározott indikatív összegek egy részét, feltéve, hogy valamennyi célkitűzéssel arányos módon foglalkoznak;
D.	mivel a pénzügyi keretösszeg e jelentős növelése a javaslat szerint hozzá fog járulni az EU külső határai – köztük a keleti határai – megfelelő védelmének biztosításához is, válaszul a közelmúltbeli geopolitikai eseményekre;
E.	mivel a nemzeti és regionális partnerségről szóló, javasolt rendelet csak két költségvetési sorról rendelkezik, amelyek összevonják a belügyi rendeleteket, az egyik a nemzeti és regionális partnerségi tervek szerinti, a másik pedig az uniós eszköz szerinti operatív kiadásokra vonatkozik, szemben a 2021–2027-es programozási időszakkal, amelyben a határigazgatási és vízumügyi eszköz több költségvetési sorral rendelkezett;
F.	mivel a nemzeti és regionális partnerségről szóló rendeletjavaslat létrehozza az Uniós Támogatási Eszközt, amely 25,2 milliárd EUR indikatív összeget határoz meg a belügyi célkitűzésekhez kapcsolódó intézkedésekre;
1.	kitart amellett, hogy a program keretösszegét a célkitűzései teljesítése érdekében folyó árakon 15 396 750 000 EUR-ról folyó árakon 17 117 154 000 EUR-ra, 2025-ös árakon pedig 15 300 000 000 EUR-ra kell növelni;
2.	megjegyzi, hogy a nemzeti és regionális partnerségről szóló rendelet szerint a három belügyi rendelet pénzügyi keretösszege elkülönített minimumot jelent; úgy véli azonban, hogy a három belügyi rendelet pénzügyi keretösszegét el kell különíteni, hogy azok jobban tükrözzék e rendeletek konkrét prioritásait és célkitűzéseit;
3.	emlékeztet arra, hogy a belügyi fellépésekre az uniós eszközön keresztül elkülönített teljes kiegészítő finanszírozást az éves költségvetési eljárás keretében fogják megállapítani, a költségvetési hatóság előjogainak teljes körű tiszteletben tartása mellett; aggodalmát fejezi ki amiatt, hogy a finanszírozásnak a három belügyi alap közötti és a tagállamok közötti elosztását kizárólag a Bizottság határozza meg munkaprogramján keresztül; úgy véli, hogy ez a Parlament szerepét egy aggregált összeg jóváhagyására korlátozza, anélkül, hogy beleszólása lenne a tényleges kiadási prioritásokba; egyértelmű elosztási kritériumokat, fokozott átláthatóságot és a Parlament részvételét sürgeti a döntéshozatali folyamat egészében;
4.	úgy véli, hogy a schengeni térséghez, az európai integrált határigazgatáshoz és a közös vízumpolitikához javasolt uniós támogatás hatékony végrehajtásának biztosítása érdekében a kezdetektől fogva és a 2028–2034-es többéves pénzügyi keret teljes programozási időszaka alatt elegendő emberi, technikai és informatikai erőforrásnak kell rendelkezésre állnia; hangsúlyozza, hogy hatékonyan és arányosan kell felhasználni az uniós forrásokat, elkerülve ugyanakkor a szükségtelen adminisztratív terheket;
5.	úgy véli, hogy a tematikus eszköz már biztosít bizonyos fokú rugalmasságot a belügyi célkitűzések finanszírozásának elosztása terén; az Európai Számvevőszék 09/2026. sz. véleményével[footnoteRef:6] összhangban úgy véli, hogy a nemzeti és regionális partnerségről szóló rendeletben előirányzott fokozott rugalmasság, amely lehetővé teszi a tagállamok számára, hogy eredeti tervük benyújtásakor vagy a végrehajtás során indoklás nélkül átcsoportosítsák az összegeket a belügyi rendeletek három keretösszege között, azzal a kockázattal járna, hogy az átcsoportosítások nem objektív kritériumokon alapulnak, és a program finanszírozása előzetes kiszámíthatóságának hiányához vezethet; hangsúlyozza, hogy kellően indokolt esetekben az eredetileg tervezett előirányzatok bármely előre nem látható, de szükséges módosításának az alap-jogiaktusban meghatározott korlátokon és célkitűzéseken belül kell maradnia, és hogy a tagállamoknak indokolatlan késedelem nélkül tájékoztatniuk kell a Bizottságot az ilyen változásokról; [6: A Számvevőszék 2026. február 24-i, 09/2026. sz. véleménye (az EUMSZ 322. cikkének (1) bekezdése alapján) az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról, valamint az (EU) 2023/955 és az (EU, Euratom) 2024/2509 rendelet módosításáról szóló európai parlamenti és tanácsi rendeletre irányuló javaslatról.] 

6.	aggodalmát fejezi ki amiatt, hogy nincsenek egyértelmű és objektív kritériumok, fogalommeghatározások és módszertan arra vonatkozóan, hogy a Bizottság mit tartana megfelelő vagy elegendő szintnek vagy forrásnak a menekültügy, a migráció és az integráció, a határigazgatás, a vízumpolitika és a belső biztonság számára annak érdekében, hogy arányos módon teljesítse a belügyek területén meghatározott valamennyi célkitűzést, amint azt az Európai Számvevőszék a 09/2026. sz. véleményében kiemelte;
7.	amint arra Parlamentnek a 2028–2034 közötti időszakra vonatkozó többéves pénzügyi keretről szóló tanácsi rendeletre irányuló javaslatról szóló állásfoglalása[footnoteRef:7] is rávilágít, úgy véli, hogy, minden lényeges szakpolitikai döntést, például a programok célkitűzéseit, a kiadási prioritásokat, a pénzügyi előirányzatokat, finanszírozási rátákat, a támogathatósági, kiválasztási és odaítélési kritériumokat, a feltételeket, a fogalommeghatározásokat és a számítási módszereket a vonatkozó alap-jogiaktusban kell meghatározni, teljes mértékben tiszteletben tartva a Parlament mint társjogalkotó és költségvetési hatóság egyik ága előjogait, továbbá hogy az alap-jogiaktusban nem szereplő, kiegészítő és nem alapvető, szakpolitikai döntéseket is magában foglaló elemeket kizárólag felhatalmazáson alapuló jogi aktusok révén lehet elfogadni; ragaszkodik továbbá ahhoz, hogy a nemzeti és regionális partnerségi tervek jóváhagyásával összefüggésben a Parlament és a Tanács egyenrangú félként vegyen részt a teljes eljárás során; [7:   Elfogadott szövegek, P10_TA(2026)0111.] 

8.	sajnálatát fejezi ki amiatt, hogy a nemzeti és regionális partnerségről szóló rendeletet kísérő pénzügyi és digitális kimutatásban nem szerepel kellően részletes indikatív költségvetési nómenklatúra a schengeni térségre, az európai integrált határigazgatásra és a közös vízumpolitikára vonatkozóan; úgy véli, hogy ez akadályozni fogja a felügyeletet és a költségvetési hatóság azon képességét, hogy az éves költségvetési eljárás során pontosan irányítsa a szakpolitikai prioritásokat; javasolja, hogy fontolják meg indikatív részkeretek rögzítését az alap-jogiaktusban; aggodalmát fejezi ki amiatt, hogy a túlságosan összesített költségvetési struktúra drámaian növelné a Bizottság mérlegelési jogkörét a forrásoknak a költségvetési hatóság határozata nélküli átcsoportosítása és újraelosztása terén, és súlyosan korlátozná a parlamenti felügyeletet; ezért részletesebb nómenklatúrát javasol, amely megfelelően tükrözi a program célkitűzéseit és szerkezetét, és fokozza az átláthatóságot, az elszámoltathatóságot és a parlamenti ellenőrzést;
9. 	emlékeztet arra, hogy a költségvetési nómenklatúrát a költségvetési rendelet[footnoteRef:8] 47. cikkének (2) bekezdésével összhangban kell létrehozni, amely előírja, hogy az egyediség, a hatékony és eredményes pénzgazdálkodás és az átláthatóság elvével összhangban minden címnek egy szakpolitikai területnek, minden alcímnek pedig főszabályként egy programnak vagy tevékenységnek kell megfelelnie; javasolja, hogy az Állampolgári Jogi, Bel- és Igazságügyi Bizottság módosítsa a javaslatot a program nómenklatúráját meghatározó melléklet beillesztése érdekében; kitart amellett, hogy a költségvetési nómenklatúra a Parlament tárgyalási álláspontjának szerves részét képezi, és azt az intézményközi tárgyalások során meg kell vitatni; e tekintetben úgy véli, hogy a felülvizsgált pénzügyi és digitális kimutatásnak a végleges politikai megállapodás részét kell képeznie; [8:  Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).] 

10.	kitart amellett, hogy a költségvetés végrehajtása során a megfelelő költségvetési döntéshozatal és a megfelelő parlamenti felügyelet feltétele a kellően részletes és megbízható, megfelelő szintű irányítással együtt járó jogalkotás; javasolja olyan rendelkezések bevezetését, amelyek megerősítik a költségvetés igénybevételének és elköltésének ellenőrzését; úgy véli, hogy az úgynevezett „irányítási mechanizmus” semmiképp sem helyettesítheti a Parlament jogalkotási és költségvetési hatásköreit, és nem képzelhető el olyan szilárd irányítási struktúra nélkül, amely biztosítja e hatáskörök hatékony gyakorlását;
11.	kitart amellett, hogy a költségvetési hatóság előjogait teljes mértékben tiszteletben kell tartani; fokozott átláthatóságra szólít fel az eszközből származó források elosztása és felhasználása tekintetében;
[bookmark: _Hlk235614313]12.	üdvözli a migrációs, menekültügyi, visszaküldési és külső politikák közötti nagyobb koherenciára fektetett hangsúlyt; hangsúlyozza, hogy az egyéb uniós szakpolitikákkal és programokkal – például a menekültügy, a migráció, az integráció és a belső biztonság uniós támogatásával – való szinergiákra és kiegészítő jellegre kizárólag a működési hatékonyság és a teljesítés maximalizálása és a finanszírozás megkettőzésének elkerülése érdekében kell törekedni, megtartva az egyes eszközök sajátos szakpolitikai célkitűzéseinek egyértelmű elhatárolását;
13.	emlékeztet arra, hogy a költségvetési rendelet 6. cikkének (2) bekezdése értelmében a költségvetés megállapításának és végrehajtásának a jogállamiság megsértése esetén meg kell felelnie az általános feltételrendszernek; hangsúlyozza továbbá, hogy ugyanezen rendelet 6. cikkének (3) bekezdése előírja a tagállamok és a Bizottság számára, hogy a költségvetés végrehajtása során biztosítsák az Európai Unió Alapjogi Chartájának betartását, és tartsák tiszteletben az Európai Unióról szóló szerződés 2. cikkében rögzített, az EU alapját képező értékeket; e tekintetben a program keretében átfogó előzetes ellenőrzést szorgalmaz az odaítélési eljárás során;
[bookmark: _Hlk225946445]14.	hangsúlyozza, hogy a jelenlegi uniós támogatás keretében a külső címzett bevételek felhasználásának egyértelműen körülhatároltnak és teljes mértékben átláthatónak kell lennie, és azt hatékony parlamenti ellenőrzésnek kell alávetni; e tekintetben tudomásul veszi a programhoz való kiegészítő hozzájárulásokra vonatkozó rendelkezéseket; emlékeztet arra, hogy biztosítani kell a külső címzett bevételek nyomonkövethetőségét; hangsúlyozza, hogy amennyiben az illetékes bizottság fontolóra veszi a külső címzett bevételekre vonatkozó rendelkezések módosítását, ezt a következetes megközelítés biztosítása érdekében a Költségvetési Bizottsággal és a többi bizottsággal egyeztetve kell megtennie;
15.	emlékeztet a költségvetési kiadások nyomonkövetési és teljesítménymérési keretének létrehozásáról, valamint az uniós programokra és tevékenységekre vonatkozó egyéb horizontális szabályok megállapításáról szóló rendeletre (a továbbiakban: a teljesítménymérési rendelet) irányuló javaslatra, amely létrehozza a teljesítménymutatók, valamint a nyomonkövetési és értékelési rendelkezések egységes, egyszerűsített listáját, amelyek közül néhány releváns a program szempontjából; hangsúlyozza, hogy a program struktúrájában, célkitűzéseiben és támogatható intézkedéseiben bekövetkező minden változásnak megfelelően tükröződnie kell a teljesítménymérési rendelet I. mellékletében, a rendelet módosítási és tárgyalási folyamatának részeként; rámutat, hogy bár az ágazati jogszabályok kiegészíthetik a teljesítménymérési rendeletet, például a programértékelések tekintetében, azoknak továbbra is összhangban kell lenniük a szóban forgó rendelet rendelkezéseivel;
16.	tudomásul veszi a schengeni térségnek, az európai integrált határigazgatásnak, valamint a közös vízumpolitikának és más programoknak, például a Globális Európának nyújtott uniós támogatás javasolt kiegészítő jellegét; hangsúlyozza, hogy az eszközök közötti fokozott kiegészítő jelleg nem mehet a kiadások nyomon követhetőségének vagy a költségvetési hatóság előjogainak rovására; hangsúlyozza, hogy a program más eszközökkel közösen finanszírozott műveletekhez való hozzájárulásának a költségvetési ciklus minden szakaszában egyértelműen azonosíthatónak kell lennie; e tekintetben hangsúlyozza, hogy minden ilyen hozzájárulásnak megfelelően tükröződnie kell a programteljesítmény-kimutatásban; kitart amellett, hogy a költségvetési hatóságnak teljes körű ellenőrzést kell gyakorolnia a források eszközök közötti kombinálása és az egyes programok uniós prioritásokhoz való tényleges hozzájárulása felett, különösen a részletes költségvetési nómenklatúra révén; hangsúlyozza, hogy a programok közötti fokozott kiegészítő jelleg nem vezethet a kedvezményezettek számára aránytalan összetettséghez; kéri, hogy az uniós finanszírozás legyen egyértelműbb, hozzáférhetőbb és koherensebb, hogy ezzel megkönnyítsék a források igénybevételét és maximalizálják a beruházások hatását;
17.	kéri, hogy a végrehajtási időszak kezdetétől fogva alkalmazzanak következetes és harmonizált követelményeket a tagállamok számára a csalás megelőzésére, felderítésére, bejelentésére és korrekciójára vonatkozóan;
18.	hangsúlyozza, hogy az Unió pénzügyi érdekeinek védelme érdekében szilárd kontroll- és ellenőrzési kereteket kell létrehozni;
19.	felhívja a felelős bizottságot, hogy hangolja össze módosításait annak érdekében, hogy azok teljes mértékben összhangban legyenek a nemzeti és regionális partnerségről szóló rendelethez elfogadott módosításokkal; megismétli, hogy a koherencia biztosítása és a széttagoltság elkerülése érdekében fenn kell tartani a nemzeti és regionális partnerségi tervekben foglalt szakpolitikák horizontális végrehajtási keretét és szabályait.

MÓDOSÍTÁS:
A költségvetési értékelés keretében a Költségvetési Bizottság ezenkívül az alábbi módosításokat terjeszti elő a javaslathoz:
[bookmark: restart]<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>10 preambulumbekezdés</Article>
	

	A Bizottság által javasolt szöveg
	Módosítás

	(10)	Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához. Nagyobb koherenciára van szükség a migrációs, a menekültügyi, a visszaküldési és a külső politikák között, és fontos biztosítani, hogy az e rendelet szerinti uniós külső támogatás és uniós támogatás hozzájáruljon a migráció összehangolt, holisztikus és strukturált megközelítéséhez, maximalizálva a szinergiákat és növelve a multiplikátorhatást. Az e rendelet szerinti uniós támogatás kellően indokolt esetekben kiterjedhet az uniós küldöttségek vonatkozó erőforrásainak támogatására is, és azt koordinálni lehet a tagállamok és a Bizottság között a programozási és a végrehajtási szakaszban.
	[bookmark: _Hlk227595966](10)	Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához. Az uniós finanszírozás hatásának maximalizálása és az átfedések elkerülése érdekében a Bizottság biztosítja a koordinációt más releváns uniós alapokkal, például a Menekültügyi, Migrációs és Integrációs Alappal és a Belső Biztonsági Alappal. Nagyobb koherenciára van szükség a migrációs, a menekültügyi, a visszaküldési és a külső politikák között. Fontos biztosítani, hogy az e rendelet szerinti uniós külső támogatás és uniós támogatás hozzájáruljon a migráció összehangolt, holisztikus, hatékony és strukturált megközelítéséhez, maximalizálva a szinergiákat és a multiplikátorhatást, a szükségtelen összetettség elkerülése mellett. Az e rendelet szerinti uniós támogatás kellően indokolt esetekben kiterjedhet az uniós küldöttségek vonatkozó erőforrásainak támogatására is, és azt megfelelően koordinálni lehet a tagállamokkal és a Bizottsággal a programozási és a végrehajtási szakasz során.


</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>10 a preambulumbekezdés (új)</Article>
	

	A Bizottság által javasolt szöveg
	Módosítás

	
	(10a)	A schengeni térségnek, az európai integrált határigazgatásnak és a közös vízumpolitikának nyújtott uniós támogatás és más uniós eszközök egymást kiegészítő jellege nem mehet a kiadások nyomon követhetőségének vagy a költségvetési hatóság előjogainak rovására. A program által a közösen finanszírozott intézkedésekhez nyújtott hozzájárulásnak a költségvetési ciklus valamennyi szakaszában egyértelműen azonosíthatónak kell lennie, és megfelelően tükröződnie kell a programteljesítmény-kimutatásban.


</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>20 a preambulumbekezdés (új)</Article>
	

	A Bizottság által javasolt szöveg
	Módosítás

	
	(20a)	Az (EU, Euratom) 2024/2509 rendelettel (költségvetési rendelet) összhangban a program végrehajtása során teljes mértékben tiszteletben kell tartani az Európai Unióról szóló szerződés 2. cikkében foglalt értékeket és az Európai Unió Alapjogi Chartájában elismert jogokat.


</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>20 b preambulumbekezdés (új)</Article>
	

	A Bizottság által javasolt szöveg
	Módosítás

	
	(20b)	E programra az (EU, Euratom) 2020/2092 rendelet alkalmazandó. E rendelet meghatározza a jogállamiság elveinek a tagállamokban történő megsértése esetén az uniós költségvetés védelméhez szükséges általános feltételrendszert.


</Amend>

<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>24 a preambulumbekezdés (új)</Article>
	

	A Bizottság által javasolt szöveg
	Módosítás

	
	(24a)	E rendelet rendelkezéseinek és irányítási rendszerének elő kell segíteniük a költségvetési hatóság megfelelő döntéshozatalát és a megfelelő parlamenti felügyeletet. Kiemelten fontos, hogy a költségvetési rendelet 47. cikkének (2) bekezdésével összhangban a schengeni térségnek, az európai integrált határigazgatásnak és a közös vízumpolitika belső architektúrájának nyújtott uniós támogatásra vonatkozó előírások megfelelően tükröződjenek a költségvetési nómenklatúrában a megfelelő költségvetési sorok bevezetése révén.


</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>24 b preambulumbekezdés (új)</Article>
	

	A Bizottság által javasolt szöveg
	Módosítás

	
	(24b)	Az Európai Unió működéséről szóló szerződés 310. cikkének (4) bekezdésével összhangban sor került e rendelet uniós költségvetésre gyakorolt hatásainak értékelésére. Elegendő pénzügyi forrást és emberi erőforrást kell elkülöníteni e határozat végrehajtására, figyelembe véve ugyanakkor a finanszírozás más uniós programokra vagy szakpolitikákra gyakorolt hatását és biztosítva, hogy az összeegyeztethető legyen a többéves pénzügyi kerettel, valamint az (EU, Euratom) 2024/2509 európai parlamenti és tanácsi rendeletben¹ meghatározott költségvetési elvekkel.


	
	______________________

	
	+ Pro memoria: Az Európai Parlament Költségvetési Bizottsága által készített 2026. július 15-i költségvetési értékelés a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról (COM(2025)0540).

	
	Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).


</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>4 cikk – 1 bekezdés</Article>
	

	A Bizottság által javasolt szöveg
	Módosítás

	1.	A 3. cikkben meghatározott célkitűzéseknek a 2028 és 2034 közötti időszakban történő végrehajtására szánt indikatív pénzügyi keretösszeg folyó árakon 15 396 750 000 EUR. Az említett összeget az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben a nemzeti és regionális partnerségi tervekre vonatkozóan meghatározott horizontális szabályokkal összhangban kell végrehajtani.
	1.	A 3. cikkben meghatározott célkitűzéseknek a 2028 és 2034 közötti időszakban történő végrehajtására vonatkozó program keretösszege folyó árakon 17 117 154 000 EUR (15 300 000 000 EUR 2025-ös árakon). Az említett összeget az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben a nemzeti és regionális partnerségi tervekre vonatkozóan meghatározott horizontális szabályokkal összhangban kell végrehajtani.


</Amend>
</RepeatBlock-Amend>

